钦定古今图书集成/明伦汇编/氏族典/第255卷 > 王烈
## 钦定古今图书集成/明伦汇编/氏族典/第255卷 > 王烈

按《后汉书王烈传》：“烈字彦方，太原人也。少师事陈寔，
以义行称乡里有盗牛者，主得之，盗请罪曰：‘刑戮是
甘，乞不使王彦方知也’。烈闻而使人谢之，遗布一端。
后有老父遗剑于路，行道一人见而守之。烈使推求，
乃先盗牛者也。诸有争讼曲直，将质之于烈，或至途
而返，或望庐而还。其以德感人如此。建安二十四年”，
终于辽东，年七十八。